
ПРОЕКТ



ДО

МИНИСТЕРСКИЯ СЪВЕТ НА
РЕПУБЛИКА БЪЛГАРИЯ

Д О К Л А Д
от д-р Таня Андреева – министър на здравеопазването
                  ОТНОСНО: проект на Постановление на Министерския съвет за приемане на методики за остойностяване и за заплащане на медицинската помощ по чл. 55, ал. 2, т. 2 от Закона за здравното осигуряване
                  УВАЖАЕМИ ГОСПОДИН МИНИСТЪР - ПРЕДСЕДАТЕЛ,

                  УВАЖАЕМИ ГОСПОЖИ И ГОСПОДА МИНИСТРИ,
                На основание чл. 31, ал. 2 от Устройствения правилник на Министерския съвет и на неговата администрация и чл. 55е, ал. 3 от Закона за здравното осигуряване внасям за разглеждане проект на Постановление на Министерския съвет за приемане на методики за остойностяване и за заплащане на медицинската помощ по чл. 55, ал. 2, т. 2 от Закона за здравното осигуряване.
В изпълнение на чл. 55е, ал. 2 от Закона за здравното осигуряване методиките са одобрени с Решение № РД-НС-04-32 от 24.03.2014 г. на Надзорния съвет на Националната здравноосигурителна каса по предложение на нейния управител, като са взети предвид становищата на министъра на финансите и министъра на здравеопазването.
Методиките са разработени при спазване на разпоредбите на Закона за бюджета на Националната здравноосигурителна каса за 2014 г. и се отнасят за съответните видове медицински дейности, включени в основния пакет, гарантиран на задължително здравноосигурените лица, които се заплащат от Националната здравноосигурителна каса (НЗОК). В този смисъл са изготвени методики за остойностяване и за заплащане на дейностите в извънболничната и болничната медицинска помощ, в извънболничната дентална помощ и на комплексното диспансерно наблюдение на пациентите с кожно–венерически и психични заболявания. 
Взети са предвид въведените с бюджетния закон на НЗОК за 2014 г. правила, по силата на които НЗОК заплаща необходими лекарствени продукти, както и извършена диагностика и лечение в лечебни заведения за болнична помощ по отношение на лицата, които нямат доход и/или лично имущество, което да им осигурява лично участие в здравноосигурителния процес. Средствата, с които НЗОК заплаща в тези случаи се осигуряват чрез превод от бюджета на Агенцията за социално подпомагане.
Въвежданите с методиките за остойностяване на медицинските дейности правила се основават на отчетените и заплатени дейности през предходните години и на изчисляване на реимбурсни стойности на база прогнозни обеми в зависимост от спецификата на съответните видове медицинска дейност. 
Методиките за заплащане определят реда, начина и сроковете на отчитане и  заплащане на договорената и извършена от изпълнителите медицинска и дентална помощ. Особено внимание е отделено на правилата и на документацията за отчитане, както и на правилата за заплащане на дейности, лекарствени продукти и медицински изделия в някои специфични хипотези, като например при необходимост от извършване на клинични процедури и клинични пътеки едновременно или при неизпълнение на техните алгоритми в цялост. 
Очакваните резултати от приемане на постановлението са свързани с регламентиране на механизмите за остойностяване и за заплащане на всички дейности, които през 2014 година ще се финансират от бюджета на НЗОК. 
С проекта се изпълнява политиката на правителството за създаване на ясни правила за остойностяване и заплащане на медицинските дейности от бюджета на Националната здравноосигурителна каса.
Проектът не е свързан с европейското право, поради което не се налага изготвяне на справка за съответствие с него.
Проведена е процедура по съгласуване на проекта с всички останали министерства, както и обществено обсъждане на същия, резултатите от които са отразени в съответната справка. 
УВАЖАЕМИ ГОСПОДИН МИНИСТЪР-ПРЕДСЕДАТЕЛ,           
УВАЖАЕМИ ГОСПОЖИ И ГОСПОДА МИНИСТРИ,

С оглед на гореизложеното, на основание чл. 8, ал. 2 от Устройствения правилник на Министерския съвет и на неговата администрация и чл. 55е, ал. 3 от Закона за здравното осигуряване, предлагам Министерският съвет да разгледа и приеме предложения проект на Постановление на Министерския съвет за приемане на методики за остойностяване и за заплащане на медицинската помощ по чл. 55, ал. 2, т. 2 от Закона за здравното осигуряване.               

                                                                                 Д-Р ТАНЯ АНДРЕЕВА 
                                                                                 МИНИСТЪР НА ЗДРАВЕОПАЗВАНЕТО  
а дирекция „НРСЗ“: Л. Василевектор на дирекция „БФ“: З. Вълили: нач. отдел, Н. Бранковска

Съгласували: Д-р Бойко Пенков, зам. министър: 

Д-р Росен Радев, директор на Дирекция „ЗП”:

Людмила Василева, директор на Дирекция „НРСЗ”:

Изготвили: Надежда Бранковска, н-к на отдел в Дирекция „НРСЗ”:

Стела Здравкова, гл. юрисконсулт в Дирекция „НРСЗ“:

Д-р Емилия Ташева, д. експерт в Дирекция „ЗП“:ва

